title: Smernica Európskeho parlamentu a Rady 2009/40/ES zo 6. mája 2009 o kontrole technického stavu motorových vozidiel a ich prípojných vozidiel (prepracované znenie) (Text s významom pre EHP)

text:
               6.6.2009

               SK

               Úradný vestník Európskej únie

               L 141/12

      SMERNICA EURÓPSKEHO PARLAMENTU A RADY 2009/40/ES
   zo 6. mája 2009
   o kontrole technického stavu motorových vozidiel a ich prípojných vozidiel
   (prepracované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 71,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 96/96/ES z 20. decembra 1996 o aproximácii právnych predpisov členských štátov o kontrole technického stavu motorových vozidiel a ich prípojných vozidiel (3) bola opakovane (4) podstatným spôsobom zmenená a doplnená. Pri príležitosti ďalších zmien a doplnení je z dôvodu prehľadnosti vhodné túto smernicu prepracovať.

               (2)

               V rámci spoločnej dopravnej politiky by mala byť niektorá cestná doprava prevádzkovaná v čo najpriaznivejších podmienkach pokiaľ ide o podmienky bezpečnosti a hospodárskej súťaže, ktoré sa uplatňujú voči dopravcom v členských štátoch.

               (3)

               Rast cestnej dopravy a výsledné zvýšenie nebezpečenstva a znečisťovania predstavuje pre všetky členské štáty bezpečnostné problémy, ktoré majú podobný charakter a závažnosť.

               (4)

               Kontrola v priebehu obdobia životnosti vozidla má byť relatívne jednoduchá, rýchla a nenákladná.

               (5)

               Minimálne normy a metódy Spoločenstva, ktoré sa majú používať na kontrolu položiek uvedených v tejto smernici, by sa mali definovať v samostatných smerniciach.

               (6)

               Je nevyhnutné rýchlo prispôsobiť technickému pokroku normy a metódy stanovené v samostatných smerniciach a v záujme uľahčenia vykonávania opatrení potrebných na tento účel vytvoriť postup zabezpečujúci úzku spoluprácu medzi členskými štátmi a Komisiou v rámci výboru na prispôsobenie kontrol technického stavu motorových vozidiel a ich prípojných vozidiel technickému pokroku.

               (7)

               Vzhľadom na brzdové systémy je ťažké stanoviť hodnoty v takých prípadoch, ako je nastavenie tlaku vzduchu a doba nastavenia, ktoré závisia od rôzneho vybavenia a metód v Spoločenstve.

               (8)

               Všetci účastníci kontrol vozidiel uznávajú, že metóda kontrol a najmä to, či je skúšané vozidlo zaťažené, čiastočne zaťažené alebo nezaťažené, môže ovplyvniť stupeň hodnovernosti pracovníkov vykonávajúcich testovanie v spôsobilosť brzdového systému.

               (9)

               Predpísané referenčné hodnoty brzdnej sily pre rôzne podmienky zaťaženia pre každý model vozidla by mali pomôcť obnoviť túto hodnovernosť. Táto smernica by mala umožniť skúšanie v tomto režime ako alternatívu k skúšaniu s použitím minimálnych hodnôt účinnosti pre každú kategóriu vozidla.

               (10)

               Vzhľadom na brzdové systémy by sa mala pôsobnosť tejto smernice vzťahovať hlavne na vozidlá, ktorým bolo udelené typové schválenie komponentu v súlade so smernicou Rady 71/320/EHS z 26. júla 1971 o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel (5), hoci sa uznáva, že niektorým typom vozidiel bolo udelené také schválenie v súlade s vnútroštátnymi normami, ktoré sa môžu líšiť od požiadaviek tejto smernice.

               (11)

               Členské štáty môžu rozšíriť rozsah brzdných skúšok tak, aby zahŕňali vozidlá alebo kontrolované položky, ktoré nie sú predmetom tejto smernice.

               (12)

               Členské štáty môžu sprísniť brzdné skúšky alebo zvýšiť frekvenciu skúšok.

               (13)

               Táto smernica je určená na udržanie nízkej úrovne emisií počas životnosti vozidla pomocou pravidelných emisných skúšok a má zabezpečiť, aby vozidlá, ktoré sú hlavnými znečisťovateľmi, boli stiahnuté z prevádzky dovtedy, kým nebudú uvedené do vhodného technického stavu.

               (14)

               Zlé naladenie a nedostatočná údržba sú škodlivé nielen pre motor, ale aj pre životné prostredie, pretože spôsobujú zvýšenie znečistenia a spotreby paliva. Je dôležité, aby sa rozvíjala doprava priaznivá pre životné prostredie.

               (15)

               V prípade vznetových (dieselových) motorov sa meranie opacity výfukových plynov považuje za primeraný ukazovateľ úrovne údržby vozidla vzhľadom na emisie.

               (16)

               Pre zážihové (benzínové) motory sa meranie emisií oxidu uhoľnatého z výfuku s motorom vo voľnobežných otáčkach považuje za primeraný ukazovateľ úrovne údržby vozidla z hľadiska emisií.

               (17)

               Miera neúspešnosti pri emisných kontrolách vozidiel, u ktorých sa nevykonáva pravidelná údržba, môže byť dosť vysoká.

               (18)

               V prípade vozidiel s benzínovými motormi, pre ktoré typovo schvaľovacie normy stanovujú, že musia byť vybavené modernými systémami na reguláciu emisií, ako sú trojcestné katalyzátory riadené lambda-sondou, musia byť normy pravidelných emisných skúšok prísnejšie než v prípade konvenčných vozidiel.

               (19)

               Smernica Európskeho parlamentu a Rady 98/69/ES z 13. októbra 1998 o opatreniach, ktoré sa majú prijať proti znečisťovaniu ovzdušia emisiami motorových vozidiel (6), vyžaduje, aby sa od roku 2000 zaviedli palubné diagnostické (OBD) systémy u osobných automobilov a ľahkých úžitkových vozidiel poháňaných benzínom s cieľom monitorovania funkcie systémov emisnej kontroly vozidiel v prevádzke. Podobne od roku 2003 sa systémy OBD vyžadujú aj u nových dieselových vozidiel.

               (20)

               Členské štáty môžu, ak je to vhodné, vylúčiť z rozsahu pôsobnosti tejto smernice niektoré vozidlá, ktoré považujú za historické. Môžu si vytvoriť vlastné skúšobné normy pre takéto vozidlá. Avšak takáto právomoc nesmie viesť k uplatňovaniu prísnejších noriem než sú tie, ktoré mali príslušné vozidlá pôvodne spĺňať.

               (21)

               K dispozícii sú spoločné diagnostické systémy, ktoré môžu používať skúšobné organizácie na skúšky veľkej časti vozidiel vybavených zariadeniami na obmedzenie rýchlosti. Pre tie vozidlá, ktoré nie sú vybavené takými ľahko dostupnými diagnostickými prístrojmi, musia orgány používať buď dostupné vybavenie od pôvodného výrobcu vozidla, alebo zabezpečiť uznanie vhodného skúšobného osvedčenia od výrobcu vozidla alebo jeho franchisingovej organizácie.

               (22)

               Pravidelné overovanie správneho fungovania zariadení na obmedzenie rýchlosti by malo byť uľahčené u vozidiel, ktoré sú vybavené novými záznamovými zariadeniami (digitálny tachograf) v súlade s nariadením Rady (ES) č. 2135/98 z 24. septembra 1998, ktorým sa mení a dopĺňa nariadenie (EHS) č. 3821/85 o záznamovom zariadení v cestnej doprave a smernica 88/599/EHS, ktorá sa týka uplatňovania nariadení (EHS) č. 3820/85 a (EHS) č. 3821/85 (7). Od roku 2003 sú nové vozidlá vybavené takýmto zariadením.

               (23)

               Technické požiadavky týkajúce sa taxíkov a sanitiek sú podobné ako požiadavky týkajúce sa súkromných automobilov. Položky, ktoré sa majú kontrolovať, môžu byť preto podobné, hoci frekvencia kontrol je rôzna.

               (24)

               Každý členský štát musí v oblasti svojej pôsobnosti zabezpečiť, aby sa kontroly technického stavu vozidla vykonávali metodicky a spĺňali vysoký štandard.

               (25)

               Komisia by mala overiť praktické uplatňovanie tejto smernice.

               (26)

               Keďže ciele navrhovanej činnosti, a to harmonizovať pravidlá týkajúce sa kontrol technického stavu vozidla, aby sa zabránilo narušeniu hospodárskej súťaže medzi dopravcami cestnej nákladnej dopravy a aby sa zaručilo, že vozidlá sú riadne kontrolované a udržiavané, nie je možné dosiahnuť na úrovni členských štátov, ale z dôvodu rozsahu tejto činnosti ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie týchto cieľov.

               (27)

               Opatrenia potrebné na vykonávanie tejto smernice by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (8).

               (28)

               Komisia by predovšetkým mala byť splnomocnená definovať určité minimálne normy a metódy kontroly a prispôsobiť ich technickému pokroku. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky tejto smernice jej doplnením o nové nepodstatné prvky, musia sa prijať v súlade s regulačným postupom s kontrolou, ustanoveným v článku 5a rozhodnutia 1999/468/ES.

               (29)

               Táto smernica by sa nemala dotýkať povinností členských štátov týkajúcich sa lehôt na transpozíciu smerníc do vnútroštátneho práva uvedených v prílohe III časť B,

         PRIJALI TÚTO SMERNICU:
   KAPITOLA I

      VŠEOBECNÉ USTANOVENIA

   Článok 1
   1.   V každom členskom štáte sa motorové vozidlá registrované v tomto štáte a ich prívesy a návesy podrobia pravidelným kontrolám technického stavu vozidla v súlade s touto smernicou.
   2.   Kategórie vozidiel, ktoré sa majú kontrolovať, frekvencia kontrol technického stavu vozidla a kontrolované položky sú uvedené v prílohách I a II.
   Článok 2
   Kontroly technického stavu vozidla uvedené v tejto smernici vykoná členský štát alebo verejný orgán poverený touto úlohou štátom, orgánmi alebo inštitúciami, ktoré štát určil a ktoré sú pod jeho priamou kontrolou, vrátane riadne oprávnených súkromných subjektov. Najmä tam, kde zariadenie určené ako skúšobné stredisko vykonáva súčasne opravy motorových vozidiel, členské štáty vyvinú všetko úsilie na to, aby zabezpečili objektivitu a vysokú kvalitu skúšok vozidiel.
   Článok 3
   1.   Členské štáty prijmú také opatrenia, aké považujú za nevyhnutné ako dôkaz, že sa vozidlo podrobilo kontrolám technického stavu vozidla, ktoré zodpovedajú aspoň ustanoveniam tejto smernice.
   Také opatrenia oznámia ostatným členským štátom a Komisii.
   2.   Každý členský štát tak, ako by ho sám vydal, uzná dôkaz vydaný v inom členskom štáte, ktorý potvrdzuje, že motorové vozidlo registrované na území tohto iného štátu, spolu s prívesom alebo návesom, absolvovalo kontrolu technického stavu, ktorá zodpovedá aspoň ustanoveniam tejto smernice.
   3.   Členské štáty uplatnia vhodné postupy, ktorými sa, pokiaľ je to možné, zabezpečí, aby účinnosť bŕzd vozidiel registrovaných na ich území spĺňala požiadavky špecifikované v tejto smernici.
   KAPITOLA II

      VÝNIMKY

   Článok 4
   1.   Členské štáty majú právo vylúčiť z rozsahu pôsobnosti tejto smernice vozidlá patriace ozbrojeným silám, polícii a hasičskému zboru.
   2.   Členské štáty môžu po porade s Komisiou vylúčiť z rozsahu pôsobnosti tejto smernice alebo podrobiť osobitným ustanoveniam niektoré vozidlá prevádzkované alebo používané vo výnimočných podmienkach, ktoré nie sú nikdy alebo len s malou pravdepodobnosťou používané na verejných cestách, vrátane historických vozidiel vyrobených pred 1. januárom 1960, alebo vozidiel, ktoré sú dočasne stiahnuté z prevádzky.
   3.   Členské štáty môžu po porade s Komisiou stanoviť svoje vlastné skúšobné normy pre historické vozidlá.
   Článok 5
   Bez ohľadu na ustanovenia príloh I a II môžu členské štáty:

               a)

               stanoviť skorší dátum prvej povinnej kontroly technického stavu vozidla a tam kde je to vhodné, požadovať, aby bolo vozidlo podrobené pred registráciou kontrole;

               b)

               skrátiť interval medzi dvoma následnými povinnými kontrolami;

               c)

               stanoviť, že voliteľné kontroly vybavenia budú povinné;

               d)

               zvýšiť počet kontrolovaných položiek;

               e)

               rozšíriť požiadavku pravidelných kontrol na iné kategórie vozidiel;

               f)

               predpísať špeciálne doplnkové kontroly;

               g)

               vyžadovať pre vozidlá registrované na jeho území vyššie minimálne normy brzdnej účinnosti, než sú normy špecifikované v prílohe II, a môžu vykonať aj kontroly vozidiel s ťažším nákladom za predpokladu, že také požiadavky neprekračujú rámec požiadaviek na pôvodné typové schválenie vozidla.

         KAPITOLA III

      ZÁVEREČNÉ USTANOVENIA

   Článok 6
   1.   Komisia prijme samostatné smernice potrebné pre definovanie minimálnych noriem a metód kontrol položiek uvedených v prílohe II, ako aj akékoľvek zmeny a doplnenia potrebné na prispôsobenie týchto noriem a metód technickému pokroku.
   2.   Tieto opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 7 ods. 2.
   Článok 7
   1.   Komisii pomáha výbor pre prispôsobenie technickému pokroku smernice o kontrolách technického stavu motorových vozidiel a ich prípojných vozidiel.
   2.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES, so zreteľom na jeho článok 8.
   Článok 8
   Najneskôr do troch rokov po zavedení pravidelných kontrol zariadení na obmedzenie rýchlosti Komisia na základe získaných skúseností preverí, či sú kontroly dostatočné na to, aby odhalili poruchy alebo neoprávnené zásahy do zariadení obmedzujúcich rýchlosť, alebo či sa majú pravidlá zmeniť a doplniť.
   Článok 9
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 10
   Smernica 96/96/ES, zmenená a doplnená aktmi uvedenými v prílohe III, časť A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu smerníc do vnútroštátneho práva uvedených v prílohe III časť B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 11
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 12
   Táto smernica je určená členským štátom.

      V Štrasburgu 6. mája 2009

            Za Európsky parlament

            predseda

         H.-G. PÖTTERING

            Za Radu

            predseda

         J. KOHOUT

      (1)  Ú. v. EÚ C 224, 30.8.2008, s. 66.

      (2)  Stanovisko Európskeho parlamentu z 23. septembra 2008 (zatiaľ neuverejnené v úradnom vestníku) a rozhodnutie Rady z 30. marca 2009.

      (3)  Ú. v. ES L 46, 17.2.1997, s. 1.

      (4)  Pozri prílohu III časť A.

      (5)  Ú. v. ES L 202, 6.9.1971, s. 37.

      (6)  Ú. v. ES L 350, 28.12.1998, s. 1.

      (7)  Ú. v. ES L 274, 9.10.1998, s. 1.

      (8)  Ú. v. ES L 184, 17.7.1999, s. 23.

      PRÍLOHA I

         KATEGÓRIE VOZIDIEL PODLIEHAJÚCICH KONTROLÁM TECHNICKÉHO STAVU A FREKVENCIA KONTROL

                  Kategórie vozidiel

                  Frekvencia kontrol

                              1.

                              Motorové vozidlá používané na prepravu cestujúcich a s viac ako ôsmimi sedadlami okrem miesta vodiča

                  Jeden rok po dátume prvého použitia vozidla a potom každoročne

                              2.

                              Motorové vozidlá používané na prepravu tovaru s maximálnou povolenou hmotnosťou presahujúcou 3 500 kg

                  Jeden rok po dátume prvého použitia vozidla a potom každoročne

                              3.

                              Prívesy a návesy s maximálnou povolenou hmotnosťou presahujúcou 3 500 kg

                  Jeden rok po dátume prvého použitia vozidla a potom každoročne

                              4.

                              Taxíky, sanitky

                  Jeden rok po dátume prvého použitia vozidla a potom každoročne

                              5.

                              Motorové vozidlá najmenej so štyrmi kolesami normálne používané na cestnú prepravu tovaru s maximálnou povolenou hmotnosťou nepresahujúcou 3 500 kg, s výnimkou poľnohospodárskych traktorov a strojov

                  Štyri roky po dátume prvého použitia vozidla a potom každé dva roky

                              6.

                              Motorové vozidlá najmenej so štyrmi kolesami, používané na prepravu cestujúcich maximálne s ôsmimi sedadlami okrem sedadla vodiča

                  Štyri roky po dátume prvého použitia vozidla a potom každé dva roky

      PRÍLOHA II

         POVINNE KONTROLOVANÉ POLOŽKY

      Kontrola musí zahŕňať aspoň položky uvedené nižšie za predpokladu, že sa tieto vzťahujú k povinnému vybaveniu vozidla, ktoré sa skúša v príslušnom členskom štáte.
      Kontroly obsiahnuté v tejto prílohe sa môžu vykonať vizuálne bez demontáže častí vozidla.
      Keď sa zistí, že vozidlo vykazuje nedostatky vzhľadom na nižšie uvedené kontrolované položky, príslušné orgány v členských štátoch musia prijať postup na stanovenie podmienok, za ktorých môže byť vozidlo používané predtým, než absolvuje ďalšiu kontrolu technického stavu.
      VOZIDLÁ KATEGÓRIÍ 1, 2, 3, 4, 5 A 6
      1.   Brzdové systémy

      Kontrola technického stavu brzdových systémov vozidla zahŕňa nasledovné položky. Výsledky kontrol získané v priebehu kontroly brzdových systémov musia byť, v uplatniteľnom rozsahu, ekvivalentné technickým požiadavkám smernice 71/320/EHS.

                     Kontrolované/skúšané položky

                     Príčiny poruchy

                              1.1.

                              Mechanický stav a funkcia

                              1.1.1.

                              Otočný čap pedála nožnej brzdy

                              —

                              nadmerná tesnosť

                              —

                              opotrebenie ložiska

                              —

                              nadmerné opotrebenie/vôľa

                              1.1.2.

                              Stav pedála a dráha zariadenia ovládajúceho brzdu

                              —

                              nadmerná alebo nedostatočná rezerva dráhy

                              —

                              nesprávne uvoľnenie ovládača brzdy

                              —

                              protisklzový prípravok na brzdovom pedáli chýba, je uvoľnený alebo opotrebovaný do hladka

                              1.1.3.

                              Podtlaková pumpa alebo kompresor a zásobníky

                              —

                              čas potrebný na dosiahnutie tlaku vzduchu/podtlaku pre účinné pôsobenie bŕzd je nadmerný

                              —

                              nedostatočný tlak vzduchu/podtlaku na to, aby sa mohli použiť brzdy minimálne dvakrát po spustení výstražného zariadenia (alebo potom, čo manometer ukazuje nebezpečenstvo)

                              —

                              unikanie vzduchu spôsobujúce značný pokles tlaku alebo počuteľné unikanie vzduchu

                              1.1.4.

                              Ukazovateľ nízkeho tlaku alebo manometer

                              —

                              nesprávna činnosť alebo chybný ukazovateľ nízkeho tlaku alebo manometer

                              1.1.5.

                              Ventil ručnej brzdy

                              —

                              prasknutý alebo poškodený ovládač, nadmerné opotrebenie

                              —

                              porucha ventilu

                              —

                              nedostatočné ovládanie ťahadla ventilu alebo nedostatočne zaistené teleso ventilu

                              —

                              voľné spoje alebo netesnosť v systéme

                              —

                              nedostatočná funkcia

                              1.1.6.

                              Parkovacia brzda, pákový ovládač, západka parkovacej brzdy

                              —

                              západka parkovacej brzdy dostatočne nedrží

                              —

                              nadmerné opotrebenie čapu páky alebo západkového mechanizmu

                              —

                              nadmerný pohyb páky naznačujúci nesprávne nastavenie

                              1.1.7.

                              Brzdové ventily (nožný regulátor tlaku, regulačný ventil atď.)

                              —

                              poškodený, nadmerné unikanie vzduchu

                              —

                              nadmerné prepúšťanie oleja z kompresora

                              —

                              nespoľahlivá/neodborná montáž

                              —

                              prepúšťanie tekutiny z hydraulickej brzdy

                              1.1.8.

                              Spojovacie hlavice pre brzdy prípojného vozidla

                              —

                              chybná izolácia kohútikov alebo samotesniaceho ventilu

                              —

                              nedostatočne upevnené/neodborná montáž

                              —

                              nadmerná netesnosť

                              1.1.9.

                              Zásobník energie, zásobník stlačeného vzduchu

                              —

                              poškodený, skorodovaný, netesný

                              —

                              nefunkčné odvodňovacie zariadenie

                              —

                              nedostatočne upevnené/neodborná montáž

                              1.1.10.

                              Brzdový posilňovač, hlavný valec (hydraulické systémy)

                              —

                              brzdový posilňovač je poškodený alebo neúčinný

                              —

                              hlavný valec je chybný alebo netesný

                              —

                              hlavný valec je nedostatočne upevnený

                              —

                              nedostatočné množstvo brzdovej kvapaliny

                              —

                              chýbajúci uzáver nádrže hlavného valca

                              —

                              svetlo, ktoré upozorňuje na brzdovú kvapalinu, svieti alebo je poškodené

                              —

                              nesprávne fungovanie výstražného zariadenia hladiny brzdovej kvapaliny

                              1.1.11.

                              Tuhé brzdové potrubie

                              —

                              riziko poruchy alebo zlomenia

                              —

                              netesnosť potrubia alebo prípojky spojovacej hlavice

                              —

                              poškodené alebo nadmerne skorodované

                              —

                              nesprávne umiestnené

                              1.1.12.

                              Pružné brzdové hadice

                              —

                              riziko poruchy alebo zlomenia

                              —

                              poškodená, odretá, príliš krátka, prekrútená

                              —

                              netesná hadica alebo spoje

                              —

                              vydutie hadice pod tlakom

                              —

                              pórovitosť

                              1.1.13.

                              Obloženie brzdy (brzdových doštičiek)

                              —

                              nadmerne opotrebované

                              —

                              znečistené (olej, mastivo atď.)

                              1.1.14.

                              Brzdové bubny, brzdové kotúče

                              —

                              nadmerne opotrebované, nadmerne ryhované, praskliny, nedostatočne pripevnené alebo zlomené

                              —

                              znečistené (olej, mastivo atď.)

                              —

                              nedostatočne pripevnený držiak

                              1.1.15.

                              Brzdové lanká, ťahadlá, páky, tyče

                              —

                              poškodené, zauzlené

                              —

                              nadmerne opotrebované alebo skorodované

                              —

                              nedostatočne pripevnené lanko alebo spoj ťahadla

                              —

                              chybné vedenie lanka

                              —

                              akékoľvek obmedzenie voľného pohybu brzdového systému

                              —

                              akýkoľvek abnormálny pohyb pák/ťahadiel naznačujúci zlé nastavenie alebo nadmerné opotrebenie

                              1.1.16.

                              Napínacie zariadenie brzdy (vrátane pružinových brzdových valcov alebo hydraulických brzdových valčekov kolesa)

                              —

                              prasknuté alebo poškodené

                              —

                              netesné

                              —

                              nedostatočne pripevnené alebo neodborne namontované

                              —

                              nadmerne skorodované

                              —

                              nadmerná vôľa piesta alebo membránového mechanizmu

                              —

                              chýba ochrana proti prachu, alebo je nadmerne poškodená

                              1.1.17.

                              Regulátor brzdnej sily

                              —

                              chybné tyče

                              —

                              nesprávne nastavený

                              —

                              zadretý, neúčinný

                              —

                              chýba

                              1.1.18.

                              Automatický napínač tyčí

                              —

                              zadretie alebo príliš veľká dráha, nadmerné opotrebenie alebo zlé nastavenie

                              —

                              chybný

                              1.1.19.

                              Odľahčovacia brzda (ak je k dispozícii alebo je požadovaná)

                              —

                              nespoľahlivé spojenia alebo montáž

                              —

                              chybná

                              1.2.

                              Výkon a účinnosť prevádzkovej brzdy

                              1.2.1.

                              Výkon (postupne zvyšovaný na maximálnu brzdnú silu)

                              —

                              nedostatočná brzdná sila na jednom alebo viacerých kolesách

                              —

                              brzdná sila na ktoromkoľvek z kolies je menšia než 70 % najväčšej zaznamenanej sily na inom kolese tej istej nápravy. V prípade skúšania brzdy na ceste je potom odchýlka vozidla od priameho smeru nadmerná

                              —

                              brzdná sila nie je odstupňovaná (tvrdý záber)

                              —

                              abnormálne časové oneskorenie činnosti brzdy na ktoromkoľvek z kolies

                              —

                              nadmerné kolísanie brzdnej sily následkom deformovaných kotúčov alebo elipsovitých bubnov

                              1.2.2.

                              Účinnosť

                              —

                              pomerné brzdné spomalenie, ktoré sa vzťahuje na maximálne povolenú hmotnosť alebo, v prípade návesov, ak je to možné, na súčet povolených zaťažení náprav, menší než nasledovné hodnoty:
                              minimálna účinnosť brzdenia

                                          —

                                          kategória 1: 50 % (1)

                                          —

                                          kategória 2: 43 % (2)

                                          —

                                          kategória 3: 40 % (3)

                                          —

                                          kategória 4: 50 %

                                          —

                                          kategória 5: 45 % (4)

                                          —

                                          kategória 6: 50 %

                              —

                              alebo
                              brzdná sila menšia než sú referenčné hodnoty, ak sú špecifikované výrobcom vozidla pre nápravu vozidla (5)

                              1.3.

                              Výkon a účinnosť núdzovej brzdy (ak ide o samostatný systém)

                              1.3.1.

                              Výkon

                              —

                              neúčinnosť brzdy na jednej strane

                              —

                              brzdná sila na ktoromkoľvek z kolies je menšia než 70 % najväčšej zaznamenanej sily na inom kolese tej istej nápravy

                              —

                              brzdná sila nie je odstupňovaná (tvrdý záber)

                              —

                              automatický brzdový systém nepracuje u prípojného vozidla

                              1.3.2.

                              Účinnosť

                              —

                              pre všetky kategórie vozidiel je pomerné brzdné spomalenie menšie než 50 % (6) účinku prevádzkovej brzdy definovaného v bode 1.2.2 vo vzťahu na maximálne povolenú hmotnosť, alebo v prípade návesov, na súčet povolených zaťažení náprav

                              1.4.

                              Výkon a účinnosť parkovacej brzdy

                              1.4.1.

                              Výkon

                              —

                              neúčinnosť brzdy na jednej strane

                              1.4.2.

                              Účinnosť

                              —

                              pre všetky kategórie vozidiel je pomerné brzdné spomalenie menšie než 16 % vo vzťahu k maximálnej povolenej hmotnosti, alebo pre motorové vozidlá menšie než 12 % vo vzťahu k maximálnej povolenej hmotnosti jazdnej súpravy podľa toho, ktorá hodnota je väčšia

                              1.5.

                              Odľahčovacia brzda alebo motorová brzda

                              —

                              brzdná sila nie je odstupňovaná (odľahčovacia brzda)

                              —

                              chybná

                              1.6.

                              Protiblokovacie zariadenie

                              —

                              chybná funkcia protiblokovacieho výstražného zariadenia

                              —

                              chybné

                  VOZIDLÁ KATEGÓRIE 1, 2 A 3

                  VOZIDLÁ KATEGÓRIE 4, 5 A 6

                              2.

                              Riadenie a volant

                              2.

                              Riadenie

                              2.1.

                              Mechanický stav

                              2.1.

                              Mechanický stav

                              2.2.

                              Volant

                              2.2.

                              Vôľa riadenia

                              2.3.

                              Vôľa riadenia

                              2.3.

                              Príslušenstvo systému riadenia

                              2.4.

                              Ložiská kolesa

                              3.

                              Výhľad

                              3.

                              Výhľad

                              3.1.

                              Zorné pole

                              3.1.

                              Zorné pole

                              3.2.

                              Stav skla

                              3.2.

                              Stav skla

                              3.3.

                              Spätné zrkadlá

                              3.3.

                              Spätné zrkadlá

                              3.4.

                              Stierače predného okna

                              3.4.

                              Stierače predného okna

                              3.5.

                              Ostrekovače okien

                              3.5.

                              Ostrekovače okien

                              4.

                              Svietidlá, odrážače a elektrické príslušenstvo

                              4.

                              Osvetľovacie zariadenie

                              4.1.

                              Diaľkové a stretávacie svetlomety

                              4.1.

                              Diaľkové a stretávacie svetlomety

                              4.1.1.

                              Stav a funkcia

                              4.1.1.

                              Stav a funkcia

                              4.1.2.

                              Orientácia

                              4.1.2.

                              Orientácia

                              4.1.3.

                              Vypínače

                              4.1.3.

                              Vypínače

                              4.1.4.

                              Optická účinnosť

                              4.2.

                              Obrysové svietidlá a doplnkové obrysové svietidlá

                              4.2.

                              Stav a funkcia, stav rozptylových skiel, farba a optická účinnosť

                              4.2.1.

                              Stav a funkcia

                              4.2.1.

                              Obrysových svietidiel

                              4.2.2.

                              Farba a optická účinnosť

                              4.2.2.

                              Brzdových svietidiel

                              4.2.3.

                              Smerových svietidiel

                              4.2.4.

                              Spätných svetlometov

                              4.2.5.

                              Hmlových svietidiel

                              4.2.6.

                              Svietidiel na osvetlenie zadnej tabuľky s evidenčným číslom

                              4.2.7.

                              Odrazových skiel

                              4.2.8.

                              Svetelného výstražného signálu

                              4.3.

                              Brzdové svietidlá

                              4.3.1.

                              Stav a funkcia

                              4.3.2.

                              Farba a optická účinnosť

                              4.4.

                              Smerové svietidlá

                              4.4.1.

                              Stav a funkcia

                              4.4.2.

                              Farba a optická účinnosť

                              4.4.3.

                              Vypínače

                              4.4.4.

                              Frekvencia zábleskov

                              4.5.

                              Predné a zadné hmlové svietidlá

                              4.5.1.

                              Umiestnenie

                              4.5.2.

                              Stav a funkcia

                              4.5.3.

                              Farba a optická účinnosť

                              4.6.

                              Spätné svetlomety

                              4.6.1.

                              Stav a funkcia

                              4.6.2.

                              Farba a optická účinnosť

                              4.7.

                              Svietidlo na osvetlenie zadnej tabuľky s evidenčným číslom

                              4.8.

                              Odrazové sklá

                              —

                              stav a farba

                              4.9.

                              Oznamovače

                              4.10.

                              Elektrické spojenie medzi ťažným vozidlom a prívesom alebo návesom

                              4.11.

                              Elektrické vedenie

                              5.

                              Nápravy, kolesá, pneumatiky, zavesenie

                              5.

                              Nápravy, kolesá, pneumatiky, zavesenie

                              5.1.

                              Nápravy

                              5.1.

                              Nápravy

                              5.2.

                              Kolesá a pneumatiky

                              5.2.

                              Kolesá a pneumatiky

                              5.3.

                              Zavesenie

                              5.3.

                              Zavesenie

                              6.

                              Podvozok a jeho príslušenstvo

                              6.

                              Podvozok a jeho príslušenstvo

                              6.1.

                              Podvozok alebo rám a príslušenstvo

                              6.1.

                              Podvozok alebo rám a príslušenstvo

                              6.1.1.

                              Celkový stav

                              6.1.1.

                              Celkový stav

                              6.1.2.

                              Výfukové potrubie a tlmiče

                              6.1.2.

                              Výfukové potrubie a tlmiče

                              6.1.3.

                              Palivová nádrž a potrubie

                              6.1.3.

                              Palivová nádrž a potrubie

                              6.1.4.

                              Geometrické charakteristiky a stav zadného ochranného zariadenia, ťažké nákladné vozidlá

                              6.1.4.

                              Nosič rezervného kolesa

                              6.1.5.

                              Nosič rezervného kolesa

                              6.1.5.

                              Bezpečnosť spojovacieho mechanizmu (ak je namontovaný)

                              6.1.6.

                              Spojovací mechanizmus na ťažných vozidlách, prívesoch a návesoch

                              6.2.

                              Kabína a karoséria

                              6.2.

                              Karoséria

                              6.2.1.

                              Celkový stav

                              6.2.1.

                              Stav konštrukcie

                              6.2.2.

                              Uchytenie

                              6.2.2.

                              Dvere a zámky

                              6.2.3.

                              Dvere a zámky

                              6.2.4.

                              Podlaha

                              6.2.5.

                              Sedadlo vodiča

                              6.2.6.

                              Stúpačky

                              7.

                              Ostatné vybavenie

                              7.

                              Ostatné vybavenie

                              7.1.

                              Bezpečnostné pásy

                              7.1.

                              Uchytenie sedadla vodiča

                              7.2.

                              Hasiaci prístroj

                              7.2.

                              Uchytenie batérie

                              7.3.

                              Zámky a zariadenie proti krádeži

                              7.3.

                              Výstražné zvukové zariadenie

                              7.4.

                              Výstražný trojuholník

                              7.4.

                              Výstražný trojuholník

                              7.5.

                              Skrinka prvej pomoci

                              7.5.

                              Bezpečnostné pásy

                              7.5.1.

                              Bezpečnosť uchytenia

                              7.5.2.

                              Stav pásov

                              7.5.3.

                              Manipulácia

                              7.6.

                              Kliny pod kolesá

                              7.7.

                              Výstražné zvukové zariadenie

                              7.8.

                              Rýchlomer

                              7.9.

                              Tachograf (prítomnosť a neporušenosť plomb)

                                          —

                                          kontrola platnosti štítku tachografu, ak sa vyžaduje podľa nariadenia (EHS) č. 3821/85 (7)

                                          —

                                          v prípade pochybnosti kontrola, či sa menovitý obvod alebo rozmer pneumatík zhoduje s údajmi na štítku tachografu

                                          —

                                          ak je to účelné, kontrola neporušenosti plomb tachografu a ak je to vhodné, neporušenosti akýchkoľvek iných prostriedkov ochrany proti podvodnej manipulácii

                              7.10.

                              Zariadenie na obmedzenie rýchlosti

                                          —

                                          kde je to možné, kontrola inštalovania obmedzovača podľa požiadaviek smernice 92/6/EHS (8)

                                          —

                                          kontrola platnosti štítku obmedzovača

                                          —

                                          ak je to účelné, kontrola neporušenosti plomb obmedzovača a, ak je to vhodné, akýchkoľvek iných prostriedkov ochrany proti podvodnej manipulácii

                                          —

                                          kontrola, ak je to účelné, či zariadenia na obmedzenie rýchlosti bránia vozidlám uvedeným v článku 2 a článku 3 smernice 92/6/EHS v prekročení predpísaných hodnôt

                              8.

                              Zaťaženie životného prostredia

                              8.

                              Zaťaženie životného prostredia

                              8.1.

                              Hluk

                              8.1.

                              Hluk

            VOZIDLÁ KATEGÓRIE 1, 2, 3, 4, 5 A 6
      8.2.   Výfukové emisie
      8.2.1.   Motorové vozidlá vybavené zážihovými (benzínovými) motormi

                  a)

                  Ak nie sú výfukové emisie regulované moderným systémom regulácie emisií, ako je trojcestný katalyzátor s lambda-sondou:

                              1.

                              vizuálna kontrola výfukového systému, aby sa skontrolovala jeho úplnosť, riadny stav a tesnosť;

                              2.

                              vizuálna kontrola zariadenia na reguláciu emisií inštalovaného výrobcom, aby sa skontrolovala jeho úplnosť, riadny stav a tesnosť.
                              Po primeranom období kondicionovania motora (berúc do úvahy odporúčania výrobcu) sa meria obsah oxidu uhoľnatého (CO) vo výfukových plynoch pri voľnobehu motora (bez zaťaženia).
                              Maximálne povolený obsah CO vo výfukových plynoch musí zodpovedať údajom výrobcu. Ak také informácie nie sú k dispozícii alebo ak príslušné orgány členského štátu sa rozhodnú, že také hodnoty nepoužijú ako referenčné hodnoty, obsah CO nesmie presiahnuť nasledovné hodnoty:

                                          i)

                                          u vozidiel registrovaných alebo uvedených prvýkrát do prevádzky v čase medzi dátumom, od ktorého členský štát požadoval, aby vozidlá spĺňali požiadavky smernice 70/220/EHS (9), a 1. októbrom 1986: obsah CO – 4,5 % objemu;

                                          ii)

                                          u vozidiel registrovaných alebo uvedených prvýkrát do prevádzky po 1. októbri 1986: obsah CO – 3,5 % objemu.

                  b)

                  Ak sú výfukové emisie regulované moderným systémom regulácie emisií, ako je trojcestný katalyzátor s lambda-sondou:

                              1.

                              vizuálna kontrola výfukového systému, aby sa skontrolovala jeho úplnosť, riadny stav a tesnosť;

                              2.

                              vizuálna kontrola zariadenia na reguláciu emisií inštalovaného výrobcom, aby sa skontrolovala jeho úplnosť, riadny stav a tesnosť;

                              3.

                              stanovenie účinnosti systému regulácie emisií vozidla meraním lambda hodnoty a obsahu CO vo výfukových plynoch podľa bodu 4, alebo podľa postupov navrhovaných výrobcom a schválených v čase typového schválenia. Pre každú z týchto skúšok sa motor kondicionuje v súlade s odporúčaniami výrobcu;

                              4.

                              Emisie z výfukového potrubia – limitné hodnoty
                              Maximálne povolený obsah CO vo výfukových plynoch musí zodpovedať údajom výrobcu.
                              Ak také informácie nie sú k dispozícii, obsah CO nesmie presiahnuť nasledovné hodnoty:

                                          i)

                                          meranie pri voľnobežných otáčkach motora:
                                          maximálne povolený obsah CO vo výfukových plynoch nesmie presiahnuť 0,5 % objemu a u vozidiel, ktoré boli typovo schválené podľa limitných hodnôt uvedených v riadku A alebo riadku B tabuľky v bode 5.3.1.4 prílohy I k smernici 70/220/EHS, maximálny obsah CO nesmie presiahnuť 0,3 % objemu. Ak zhoda so smernicou 70/220/EHS nie je možná, potom sa predchádzajúce ustanovenia uplatňujú na vozidlá registrované alebo prvýkrát uvedené do prevádzky po 1. júli 2002;

                                          ii)

                                          meranie pri vysokých voľnobežných otáčkach motora (bez zaťaženia), otáčky motora aspoň 2 000 min.-1:
                                          obsah CO: maximálne 0,3 % objemu a u vozidiel, ktoré boli typovo schválené podľa limitných hodnôt uvedených v riadku A alebo riadku B tabuľky v bode 5.3.1.4 prílohy I k smernici 70/220/EHS, maximálny obsah CO nesmie presiahnuť 0,2 % objemu. Ak zhoda so smernicou 70/220/EHS nie je možná, potom sa predchádzajúce ustanovenia uplatňujú na vozidlá registrované alebo prvýkrát uvedené do prevádzky po 1. júli 2002;
                                          lambda: 1 ± 0,03 alebo podľa špecifikácií výrobcu;

                                          iii)

                                          u motorových vozidiel vybavených palubnými diagnostickými (OBD) systémami v súlade so smernicou 70/220/EHS môžu členské štáty ako alternatívu k skúške špecifikovanej v bode i) zistiť správne fungovanie emisného systému pomocou príslušného odčítania zo zariadenia OBD a súčasnej kontroly správneho fungovania OBD systému.

            8.2.2.   Motorové vozidlá vybavené vznetovými (dieselovými) motormi

                  a)

                  Meranie priesvitnosti výfukových plynov sa vykonáva počas voľnej akcelerácie (bez zaťaženia z voľnobežných až na medzné otáčky) s radiacou pákou v neutrále a zapnutou spojkou.

                  b)

                  Predkondicionovanie vozidla:

                              1.

                              Vozidlá sa môžu skúšať bez predkondicionovania, hoci by sa malo z bezpečnostných dôvodov skontrolovať, či je motor zahriaty a či je v riadnom mechanickom stave.

                              2.

                              S výnimkou uvedenou v písm. d) bode 5 sa žiadne vozidlo nesmie hodnotiť ako nevyhovujúce, ak nebolo predkondicionované podľa týchto požiadaviek:

                                          i)

                                          motor dosiahol úplnú prevádzkovú teplotu, napríklad teplota oleja meraná sondou v trubici na meranie hladiny oleja je aspoň 80 °C, alebo normálnu prevádzkovú teplotu, ak je nižšia, alebo teplota motorového bloku meraná úrovňou infračerveného žiarenia je aspoň ekvivalentná. Ak na základe konfigurácie vozidla sa toto meranie nedá uskutočniť, stanovenie normálnej prevádzkovej teploty motora sa môže robiť inými prostriedkami, napríklad pomocou chladiaceho ventilátora motora;

                                          ii)

                                          výfukový systém sa prepláchne aspoň troma cyklami voľnej akcelerácie pri voľnobežných otáčkach alebo ekvivalentnou metódou.

                  c)

                  Postup skúšky:

                              1.

                              vizuálna kontrola zariadenia na reguláciu emisií inštalovaného výrobcom, aby sa skontrolovala jeho úplnosť, riadny stav a tesnosť;

                              2.

                              motor a akékoľvek namontované turbodúchadlo musia pred začiatkom cyklu voľnej akcelerácie dosiahnuť voľnobežné otáčky. U vysokovýkonných dieselových motorov to znamená čakať aspoň 10 sekúnd po uvoľnení akcelerátora;

                              3.

                              na začatie každého cyklu voľnej akcelerácie sa akceleračný pedál musí rýchlo (v priebehu menej než jednej sekundy) úplne stlačiť a podržať, ale nie násilne tak, aby sa dosiahla maximálna dodávka zo vstrekovacieho čerpadla;

                              4.

                              počas každého cyklu voľnej akcelerácie motor musí dosiahnuť medzné otáčky alebo u vozidiel s automatickým prevodom, otáčky špecifikované výrobcom, alebo ak takýto údaj nie je k dispozícii, dve tretiny medzných otáčok predtým, než sa uvoľní akceleračný pedál. Toto by sa mohlo kontrolovať napríklad monitorovaním otáčok motora alebo dostatočným časom, ktorý uplynie medzi počiatočným stlačením pedálu a uvoľnením, čo by v prípade vozidiel kategórie 1 a 2 z prílohy I predstavovalo minimálne dve sekundy.

                  d)

                  Limitné hodnoty

                              1.

                              Úroveň koncentrácie nesmie prekročiť úroveň zaznamenanú na štítku podľa smernice 72/306/EHS (10).

                              2.

                              Ak také informácie nie sú k dispozícii alebo ak príslušné orgány členského štátu rozhodnú, že také hodnoty nepoužijú ako referenčné hodnoty, úroveň koncentrácie nesmie prekročiť úroveň stanovenú výrobcom alebo limitné hodnoty koeficientu absorpcie, ktoré sú nasledovné:
                              Maximálny koeficient absorpcie pre:

                                          —

                                          dieselové motory s prirodzeným nasávaním = 2,5 m – 1,

                                          —

                                          turbopreplňované dieselové motory = 3,0 m – 1,

                                          —

                                          limit 1,5 m – 1 platí pre nasledovné vozidlá, ktoré boli typovo schválené podľa limitných hodnôt uvedených v:

                                                      a)

                                                      riadku B tabuľky v bode 5.3.1.4 prílohy I k smernici 70/220/EHS – (Ľahké úžitkové vozidlá diesel – Euro 4);

                                                      b)

                                                      riadku B1 tabuľky v bode 6.2.1 prílohy I k smernici 88/77/EHS (11) – (Ťažké úžitkové vozidlá diesel – Euro 4);

                                                      c)

                                                      riadku B2 tabuľky v bode 6.2.1 prílohy I k smernici 88/77/EHS – (Ťažké úžitkové vozidlá diesel – Euro 5);

                                                      d)

                                                      riadku C tabuľky v bode 6.2.1 prílohy I k smernici 88/77/EHS – (Ťažké úžitkové vozidlá – EEV),

                                                alebo limitných hodnôt v neskorších zmenách a doplnkoch smernice 70/220/EHS alebo limitných hodnôt v neskorších zmenách a doplnkoch smernice 88/77/EHS alebo ekvivalentných hodnôt pri použití zariadenia iného typu než je zariadenie použité pre ES typové schválenie.

                                    Ak nie je možné dodržať požiadavky bodu 5.3.1.4 prílohy I k smernici 70/220/EHS alebo bodu 6.2.1 prílohy I k smernici 88/77/EHS, potom sa predchádzajúce ustanovenia uplatňujú na vozidlá registrované alebo prvýkrát uvedené do prevádzky po 1. júli 2008.

                              3.

                              Na vozidlá registrované alebo prvýkrát uvedené do prevádzky pred 1. januárom 1980 sa tieto požiadavky nevzťahujú.

                              4.

                              Vozidlá v skúške nevyhovejú len vtedy, keď aritmetické priemery minimálne troch cyklov voľnej akcelerácie prekročia limitné hodnoty. To sa môže vypočítať tak, že sa nebude brať do úvahy žiadne meranie, ktoré sa značne odchyľuje od nameraného priemeru, alebo výsledok ktoréhokoľvek iného štatistického výpočtu, ktorý zohľadňuje rozptyl meraní. Členské štáty môžu obmedziť počet skúšobných cyklov.

                              5.

                              Aby sa zabránilo nepotrebnému skúšaniu, členské štáty môžu, odchylne od ustanovení bodu 8.2.2 písm. d) bodu 4, medzi nevyhovujúce vozidlá zaradiť vozidlá, ktorých namerané hodnoty značne prekračujú limitné hodnoty po menej než troch cykloch voľnej akcelerácie alebo po preplachovacích cykloch (alebo po ekvivalentnom postupe) špecifikovaných v bode 8.2.2 písm. b) ods. 2 bode ii). Rovnako, aby sa zabránilo nepotrebnému skúšaniu, členské štáty môžu, odchylne od ustanovení bodu 8.2.2 písm. d) bodu 4, medzi vyhovujúce vozidlá zaradiť vozidlá, ktorých namerané hodnoty sú značne pod limitnými hodnotami po menej než troch cykloch voľnej akcelerácie alebo po preplachovacích cykloch (alebo po ekvivalentnom postupe) špecifikovaných v bode 8.2.2 písm. b) ods. 2 bode ii).

            8.2.3.   Skúšobné prístroje
      Emisie vozidiel sa skúšajú s použitím prístrojov konštruovaných tak, aby sa dalo presne stanoviť, či boli splnené limitné hodnoty predpísané alebo udané výrobcom.
      8.2.4.   Keď sa počas ES typového schvaľovania zistí, že typ vozidla nespĺňa limitné hodnoty stanovené touto smernicou, členské štáty môžu stanoviť vyššie limitné hodnoty pre takýto typ vozidla na základe dôkazu poskytnutého výrobcom. Musia o tom okamžite informovať Komisiu, ktorá informuje ostatné členské štáty.

                  VOZIDLÁ KATEGÓRIE 1, 2 A 3

                  VOZIDLÁ KATEGÓRIE 4, 5 A 6

                              8.3.

                              Rádiové odrušenie

                              9.

                              Doplnkové skúšky pre vozidlá verejnej dopravy

                              9.1.

                              Núdzový/é východ/y (vrátane kladiviek pre rozbitie okien), značky označujúce núdzové východy

                              9.2.

                              Vykurovací systém

                              9.3.

                              Systém vetrania

                              9.4.

                              Rozmiestnenie sedadiel

                              9.5.

                              Vnútorné osvetlenie

                              10.

                              Identifikácia vozidla

                              10.

                              Identifikácia vozidla

                              10.1.

                              Tabuľka s evidenčným číslom

                              10.1.

                              Tabuľka s evidenčným číslom

                              10.2.

                              Číslo podvozku

                              10.2.

                              Číslo podvozku

         (1)  48 % pre kategóriu 1 vozidiel, ktoré nie sú vybavené protiblokovacími systémami, alebo typ schválený pred 1. októbrom 1991 (dátum zákazu prvého uvedenia do obehu bez ES typového schválenia komponentu) (smernica 71/320/EHS).

         (2)  45 % pre vozidlá registrované po roku 1988, alebo od dátumu uplatňovania smernice 71/320/EHS podľa vnútroštátnych právnych predpisov členských štátov podľa toho, čo nastane neskôr.

         (3)  43 % pre návesy a prívesy s ojom registrované po roku 1988, alebo od dátumu uplatňovania smernice 71/320/EHS, podľa vnútroštátnych právnych predpisov členských štátov podľa toho, čo nastane neskôr.

         (4)  50 % pre kategóriu 5 vozidiel registrovaných po roku 1988, alebo od dátumu uplatňovania smernice 71/320/EHS podľa vnútroštátnych právnych predpisov členských štátov podľa toho, čo nastane neskôr.

         (5)  Referenčnou hodnotou pre nápravu vozidla je brzdná sila (vyjadrená v newtonoch) potrebná na dosiahnutie tejto predpísanej minimálnej brzdnej sily pri špecifickej hmotnosti, ktorú vozidlo vykazuje.

         (6)  Pre kategórie 2 a 5 vozidiel má byť minimálny účinok núdzovej brzdy 2,2 m/s2 (ak nebol účinok núdzovej brzdy upravený smernicou 71/320/EHS).

         (7)  Nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8).

         (8)  Smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve (Ú. v. ES L 57, 2.3.1992, s. 27).

         (9)  Smernica Rady 70/220/EHS z 20. marca 1970 o aproximácii právnych predpisov členských štátov o opatreniach proti znečisťovaniu ovzdušia výfukovými plynmi zo zážihových motorov motorových vozidiel (Ú. v. ES L 76, 6.4.1970, s. 1).

         (10)  Smernica Rady 72/306/EHS z 2. augusta 1972 o aproximácii právnych predpisov členských štátov vo vzťahu k opatreniam, ktoré sa majú prijať proti emisiám znečisťujúcich látok z dieselových motorov vozidiel (Ú. v. ES L 190, 20.8.1972, s. 1).

         (11)  Smernica Rady 88/77/EHS z 3. decembra 1987 o aproximácii zákonov členských štátov vzťahujúcich sa na opatrenia, ktoré treba prijať proti emisiám plynných a tuhých znečisťujúcich látok zo vznetových motorov určených na používanie vo vozidlách a proti emisiám plynných znečisťujúcich látok zo zážihových motorov poháňaných zemným plynom alebo skvapalneným ropným plynom a určených pre používanie vo vozidlách (Ú. v. ES L 36, 9.2.1988, s. 33).

      PRÍLOHA III
      ČASŤ A

         Zrušená smernica so zoznamom neskorších zmien a doplnení

         (v zmysle článku 10)

                  Smernica Rady 96/96/ES
                  (Ú. v. ES L 46, 17.2.1997, s. 1).

                  Smernica Komisie 1999/52/ES
                  (Ú. v. ES L 142, 5.6.1999, s. 26).

                  Smernica Komisie 2001/9/ES
                  (Ú. v. ES L 48, 17.2.2001, s. 18).

                  Smernica Komisie 2001/11/ES
                  (Ú. v. ES L 48, 17.2.2001, s. 20).

                  Smernica Komisie 2003/27/ES
                  (Ú. v. EÚ L 90, 8.4.2003, s. 41).

                  Nariadenie Európskeho parlamentu a Rady (ES) č. 1882/2003
                  (Ú. v. EÚ L 284, 31.10.2003, s. 1).

                  iba odkaz v prílohe III, bod 68

            ČASŤ B

         Lehoty na transpozíciu do vnútroštátneho práva

         (v zmysle článku 10)

                  Smernice

                  Lehota na transpozíciu

                  96/96/ES

                  9. marec 1998

                  1999/52/ES

                  30. september 2000

                  2001/9/ES

                  9. marec 2002

                  2001/11/ES

                  9. marec 2003

                  2003/27/ES

                  1. január 2004

      PRÍLOHA IV

         TABUĽKA ZHODY

                  Smernica 96/96/ES

                  Táto smernica

                  články 1 až 4

                  články 1 až 4

                  článok 5, úvodné slová

                  článok 5, úvodné slová

                  článok 5, prvá až siedma zarážka

                  článok 5, písmená a) až g)

                  článok 6

                  —

                  článok 7

                  článok 6, odsek 1

                  —

                  článok 6, odsek 2

                  článok 8, odsek 1

                  článok 7, odsek 1

                  článok 8, odsek 2, prvý pododsek

                  článok 7, odsek 2

                  článok 8, odsek 2, druhý pododsek

                  —

                  článok 8, odsek 3

                  —

                  článok 9, odsek 1

                  —

                  článok 9, odsek 2

                  článok 8

                  článok 10

                  —

                  článok 11, odsek 1

                  —

                  článok 11, odsek 2

                  článok 9

                  článok 11, odsek 3

                  —

                  —

                  článok 10

                  článok 12

                  článok 11

                  článok 13

                  článok 12

                  prílohy I a II

                  prílohy I a II

                  prílohy III a IV

                  —

                  —

                  príloha III

                  —

                  príloha IV


title: Smernica Rady 95/53/ES z 25. októbra 1995 určujúca zásady upravujúce organizovanie úradných kontrol v oblasti výživy zvierat

text:
Dôležité právne oznámenie

|

31995L0053

Úradný vestník L 265 , 08/11/1995 S. 0017 - 0022

		Smernica Rady 95/53/ESz 25. októbra 1995určujúca zásady upravujúce organizovanie úradných kontrol v oblasti výživy zvieratRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže výživa zvierat sa stala dôležitým aspektom poľnohospodárstva spoločenstva;keďže určovanie zásad na úrovni spoločenstva, ktoré upravujú organizovanie úradných kontrol v oblasti výživy zvierat, pomáha chrániť zdravie zvierat, zdravie ľudí a životné prostredie, zabezpečiť čestnosť v obchodných vzťahoch a chrániť záujmy spotrebiteľov;keďže sa musia ustanoviť pravidlá na organizovanie úradných kontrol krmív vzhľadom na množstvo druhov používaných produktov, na veľký objem zásielok tovarov, s ktorými sa obchoduje, na integrovanú štruktúru sektora a najmä na potrebu zabezpečiť jednak bezpečnosť krmiva, ktoré zvieratá majú konzumovať, a jednak jeho kvalitu;keďže, aby sa dosiahol zamýšľaný cieľ, musia sa pravidlá ustanovené v tejto smernici vzťahovať na všetky produkty a látky používané vo výžive zvierat v rámci spoločenstva; keďže by sa preto mali organizovať kontroly, aby zahŕňali produkty dovážané do spoločenstva alebo zaradené do voľného obehu v rámci neho;keďže definícia kompetentného orgánu nebráni členským štátom, aby orgánu udelili plnú alebo čiastočnú zodpovednosť na účel vykonávania úradných kontrol v oblasti výživy zvierat, a to za predpokladu, že kontroly sa budú vykonávať na základe ich oprávnenia;keďže kontroly, aby boli účinné, sa musia vykonávať pravidelne; keďže sa nesmú obmedzovať, pokiaľ ide o predmet, stupeň alebo moment, v ktorom sa vykonávajú; keďže musia mať najvhodnejšie formy, aby sa zabezpečila ich účinnosť;keďže, aby za zabezpečilo, že postupom kontrol sa nebude možné vyhnúť, je potrebné ustanoviť, že členské štáty nemôžu nevylúčiť produkt z primeranej kontroly na základe toho, že je určený na vývoz mimo spoločenstva;keďže produkty z tretích krajín musia podliehať náhodným kontrolám dokladov a totožnosti pri vstupe na územie spoločenstva;keďže by sa mali prijať ustanovenia, že členské štáty môžu určovať miesta vstupu kontrol, aby sa zabezpečilo účinné vykonanie kontrol dovážaných produktov bez toho, aby boli dotknuté ustanovenia inej príslušnej legislatívy spoločenstva, najmä smernice 90/675/EHS [4] a 92/118/EHS [5] týkajúce sa veterinárnych kontrol a požiadaviek na zdravie zvierat a zdravie ľudí;keďže by sa mali ustanoviť zásady upravujúce zorganizovanie a kroky, ktoré sa majú podniknúť po fyzických kontrolách, ktoré majú vykonať kompetentné orgány;keďže pokiaľ ide o obchod vo vnútri spoločenstva, mal by sa klásť dôraz na to, aby sa kontroly konali v mieste pôvodu; keďže v prípade predpokladaného porušenia sa však kontroly môžu vykonávať aj vtedy, keď sú produkty v tranzite alebo na mieste určenia;keďže toto riešenie vyžaduje väčšiu dôveru v kontroly, ktoré vykonáva odosielajúci členský štát; keďže odosielajúci členský štát musí zabezpečiť, že také kontroly sa vykonajú vhodným spôsobom;keďže by sa mali prijať ustanovenia pre kroky, ktoré sa majú podniknúť tam, kde kontrola odhalí, že zásielka je nekvalitná;keďže na účely účinnosti musí odosielajúci členský štát zabezpečiť, aby produkty boli v súlade s pravidlami spoločenstva; keďže v prípade porušení predpisov musí byť Komisia schopná podniknúť kroky v spolupráci s príslušným členským štátom najmä uskutočňovaním návštev na mieste a prijímaním vhodných opatrení;keďže v súlade so smernicou Rady 70/373/EHS [6] všetky metódy na odber vzoriek a metódy analýz potrebné na vykonanie úradných kontrol krmív by sa mali prijať na úrovni spoločenstva;keďže, hoci podniky by nemali mať právo zabrániť kontrolám, musia sa zachovať ich legitímne práva, najmä právo na výrobné tajomstvo a právo odvolať sa;keďže orgány jedného členského štátu zodpovedné za kontroly sa môžu líšiť od rovnakých orgánov iného členského štátu; keďže je preto žiaduce, aby sa uverejnil zoznam kompetentných orgánov v tej oblasti v každom členskom štáte, pričom sa uvedú územia, na ktoré sú kompetentné, a laboratóriá oprávnené na vykonávanie analýz v súvislosti s kontrolami;keďže hoci v prvom rade musí odosielajúci členský štát ustanoviť svoje programy kontrol, je potrebné, aby sa vzhľadom na riadne fungovanie vnútorného trhu zabezpečilo koordinovanie programov na úrovni spoločenstva;keďže Komisia by mala byť poverená úlohou na prijatie opatrení pre uplatňovanie tejto smernice,PRIJALA TÚTO SMERNICU:KAPITOLA IÚVODNÉ USTANOVENIAČlánok 11. Táto smernica ustanovuje zásady upravujúce organizovanie úradných kontrol v oblasti výživy zvierat.2. Táto smernica sa bude uplatňovať bez toho, aby boli dotknuté špecifickejšie pravidlá spoločenstva, najmä colné predpisy spoločenstva a veterinárne predpisy spoločenstva.Článok 21. Na účely tejto smernice platia nasledovné definície:a) "úradná kontrola v oblasti výživy zvierat" ďalej iba "kontrola", znamená kontrolu kompetentným orgánom na kontrolu súladu s ustanoveniami spoločenstva ustanovenými:- v smernici Rady 70/524/EHS z 23. novembra 1970 o doplnkových látkach v krmivách [7],- v smernici Rady 74/63/EHS zo 17. decembra 1973, ktorá ustanovuje najvyššie prípustné obsahy nežiaducich látok a produktov v krmivách [8],- v smernici Rady 77/101/EHS z 23. novembra 1976 o obchodovaní s jednozložkovými krmivami [9],- v smernici Rady 79/373/EHS z 2. apríla 1979 o obchodovaní s kŕmnymi zmesami [10],- v smernici Rady 82/471/EHS z 30. júna 1982 týkajúcej sa určitých produktov používaných vo výžive zvierat [11],- v smernici Rady 93/74/EHS z 13. septembra 1993 o krmivách určených na zvláštne nutričné účely [12] a- v akýchkoľvek iných predpisoch v oblasti výživy zvierat, v ktorých je ustanovené, aby sa úradné kontroly vykonávali v súlade s ustanoveniami tejto smernice;b) "kontrola dokladov" znamená preverovanie dokladov priložených k produktu alebo akýchkoľvek iných informácií poskytnutých o produkte;c) "kontrola identity" znamená preverovanie iba vizuálnou kontrolou, či sa zhodujú doklady, označenie a produkty;d) "fyzická kontrola" znamená kontrolu samotného produktu vrátane tam, kde je to vhodné, odberu vzorky a laboratórnej skúšky;e) "produkt" znamená krmivá a všetky látky používané vo výžive zvierat;f) "kompetentný orgán" znamená orgán členského štátu zodpovedný za vykonanie úradných kontrol v oblasti výživy zvierat;g) "podnik" znamená akýkoľvek podnik, ktorý produkuje alebo vyrába produkt, alebo ktorý je majiteľom produktu v postavení sprostredkovateľa pred jeho predaním, alebo ktorý produkt predáva;h) "obchodovanie" znamená byť majiteľom produktu s cieľom jeho predaja alebo iné formy odovzdania prostredníctvom darovania alebo za odplatu a aj ich samotný predaj alebo iné formy odovzdania.2. Ak je to vhodné, uplatnia sa definície uvedené v legislatíve spoločenstva týkajúce sa oblasti výživy zvierat.Článok 31. Členské štáty prijmú opatrenia, ktoré zabezpečia, aby sa kontroly vykonávali v súlade s touto smernicou.2. Členské štáty nevylúčia produkt z príslušnej kontroly na základe toho, že je určený na vývoz.Článok 41. Kontroly sa budú vykonávať:a) v pravidelných intervaloch;b) ak je podozrenie z nesúladu;c) používaním prostriedkov primeraných zamýšľanému cieľu a najmä vzhľadom na riziká a získané skúsenosti.2. Kontroly musia zahŕňať všetky stupne výroby a zhotovovania, stupne sprostredkovania pred predajom, vrátane dovozu a použitia produktov.Kompetentný orgán vyberie stupeň alebo stupne, ktoré sú najvhodnejšie pre zamýšľaný účel kontroly.3. Kontroly sa vo všeobecnosti musia vykonávať bez predchádzajúceho upovedomenia.4. Kontroly sa musia vzťahovať aj na použitie zakázaných látok v súvislosti s výživou zvierat.KAPITOLA IIDOVOZ Z TRETÍCH KRAJÍNČlánok 5Napriek článku 4 (1) členské štáty prijmú všetky nevyhnutné kroky na zabezpečenie toho, že kompetentné orgány podrobia produkt pri vstupe na colné územie spoločenstva kontrole dokladov každej šarže produktu a náhodným kontrolám identity, aby preverili:- ich druh,- ich pôvod,- ich miesto určeniatak, ako to určuje colný režim, ktorý sa na ne vzťahuje.Článok 6Za účelom kontrol ustanovených v článku 5 môžu členské štáty určiť príslušné vstupné miesta na svojom území pre rôzne druhy produktov.Za tým istým cieľom môžu požadovať, aby im bol oznámený príchod produktov do príslušného vstupného miesta.Článok 7Členské štáty zabezpečia zhodnosť produktov prostredníctvom náhodných fyzických kontrol pred obchodovaním s nimi.Článok 81. Ak kontroly preukážu, že produkty nespĺňajú požiadavky predpisov, zakáže členský štát ich vstup alebo obchodovanie s nimi a nariadi ich odoslanie späť mimo územie spoločenstva; okamžite bude informovať Komisiu a ostatné členské štáty, že zamietol produkty, pričom uvedie zistené porušenia.2. Napriek odseku 1 členské štáty môžu dať oprávnenie na vykonanie jedného z nasledovných úkonov podľa podmienok ustanovených kompetentným orgánom:- na uvedenie produktov do súladu s požiadavkami v rámci lehoty, ktorá sa musí stanoviť, alebo- ak je to vhodné, na dekontamináciu alebo- na spracovanie nejakým vhodným spôsobom, alebo- na použitie na iné účely, alebo- na zničenie produktov.Členské štáty zabezpečia, že v dôsledku úkonov uvedených v prvom pododseku nevznikajú žiadne škodlivé vplyvy na zdravie ľudí alebo zvierat alebo na životné prostredie.3. Náklady vynaložené pri opatreniach prijatých v súlade s odsekmi 1 a 2 znáša majiteľ oprávnenia alebo jeho zástupca.Článok 91. Ak sa neobchoduje s produktmi na území toho členského štátu, ktorý vykonáva kontroly uvedené v článku 5, a ak je to vhodné, fyzickú kontrolu, takýto členský štát vybaví príslušnú osobu dokladom uvádzajúcim druh vykonanej kontroly a jej výsledok. Obchodné doklady musia obsahovať odkaz na tento doklad.Nebude však dotknuté právo členského štátu miesta určenia na vykonanie náhodnej kontroly produktov.2. V súlade s postupom ustanoveným v článku 23 sa prijme štandardný doklad, a ak je to vhodné, do 30. apríla 1998 aj podrobné pravidlá na uplatňovanie odseku 1.KAPITOLA IIIOBCHODOVANIE V RÁMCI SPOLOČENSTVAČlánok 10Členské štáty prijmú opatrenia potrebné na zabezpečenie toho, aby produkty, určené na odoslanie do iného členského štátu, boli kontrolované s takou istou starostlivosťou ako tie, ktoré sú určené na obchodovanie na ich vlastnom území.Oddiel 1Kontroly na mieste pôvoduČlánok 111. Členské štáty zabezpečia, aby kompetentný orgán vykonával kontroly v podnikoch, aby sa sám presvedčil, že spĺňajú svoje záväzky podľa pravidiel spoločenstva a že produkty určené na obchodovanie sú v súlade s požiadavkami spoločenstva.2. Ak existujú dôvody pre podozrenie, že požiadavky sa nesplnili, kompetentný orgán vykoná kontroly a ak sa podozrenie potvrdí, prijme vhodné opatrenia.Oddiel 2Kontrola v mieste určeniaČlánok 121. Kompetentný orgán členského štátu miesta určenia môže skontrolovať v mieste určenia súlad produktov s ustanoveniami článku 2 (1) a) pomocou nediskriminačných náhodných kontrol.2. Ak kompetentný orgán členského štátu tranzitu alebo členského štátu miesta určenia má informácie, ktoré vedú k podozreniu z porušenia predpisu, môžu sa kontroly vykonať aj počas prepravy produktov na jeho území.Článok 131. Ak členský štát počas kontroly vykonávanej v mieste určenia zásielky alebo počas prepravy potvrdí nezhodu produktov s ustanoveniami článku 2 (1) a), prijme vhodné opatrenia a úradnou formou požiada odosielateľa tovaru, príjemcu tovaru alebo ktorúkoľvek oprávnenú osobu, aby podľa podmienok ustanovených kompetentným orgánom uskutočnila jeden z nasledovných úkonov:- uvedenie produktov do súladu v rámci lehoty, ktorá sa musí stanoviť alebo- ak je to vhodné, dekontamináciu alebo- spracovanie produktu nejakým iným vhodným spôsobom alebo- použitie na iné účely alebo- odoslanie späť do krajiny pôvodu po informovaní kompetentného orgánu krajiny podniku pôvodu alebo- zničenie produktov.2. Náklady vynaložené pri opatreniach prijatých v súlade s odsekom 1 znáša odosielateľ tovaru alebo ktorákoľvek iná oprávnená osoba vrátane, ak je to vhodné, príjemcu tovaru.Oddiel 3Spolupráca v prípade porušení predpisovČlánok 14V prípade zničenia, použitia na iné účely, vrátenia zásielky späť do krajiny pôvodu alebo v prípade dekontaminácie produktov, ako je ustanovené v článku 13 (1), sa členský štát miesta určenia okamžite skontaktuje s členským štátom odosielateľa. V iných prípadoch sa môže členský štát miesta určenia skontaktovať s členským štátom odosielateľa. Členský štát odosielateľa prijme všetky potrebné opatrenia a oznámi členskému štátu miesta určenia druh a výsledok vykonaných kontrol, prijaté rozhodnutia a dôvody pre také rozhodnutia.Ak sa členský štát miesta určenia obáva, že také opatrenia sú neprimerané, tieto dva členské štáty budú spoločne hľadať cesty a spôsoby na nápravu situácie; ak je to vhodné, môže to zahŕňať spoločnú kontrolu na mieste.Ak kontroly vykonávané v súlade s článkom 12 preukážu opakované nezrovnalosti, členský štát miesta určenia informuje Komisiu a ostatné členské štáty.Článok 151. Na žiadosť členského štátu miesta určenia alebo z vlastnej iniciatívy môže Komisia po zvážení povahy potvrdených porušení:- vyslať zástupcov v spolupráci s príslušným členským štátom do príslušného podniku,- požiadať členský štát odosielateľa, aby zintenzívnil svoju kontrolu produktov príslušného podniku.2. Komisia bude informovať členské štáty o svojich zisteniach.Počas zisťovaní Komisie musí členský štát odosielateľa, ak si tak žiada členský štát miesta určenia, zintenzívniť kontroly produktov prichádzajúcich z príslušného podniku.Členský štát miesta určenia môže za svoju stranu zintenzívniť kontroly produktov prichádzajúcich z uvedeného podniku.3. Komisia môže preveriť situáciu v rámci výboru uvedeného v článku 23. Môže prijať potrebné rozhodnutia vrátane takých, ktoré sa týkajú presunov produktov vo vnútri spoločenstva, v súlade s postupom ustanoveným v uvedenom článku.Oddiel 4Kontroly na farmáchČlánok 16Členské štáty zabezpečia, aby kompetentný orgán mal prístup na miesta poľnohospodárskej výroby a tam, kde sa produkty vyrábajú alebo používajú, aby mohol vykonávať predpísané kontroly.KAPITOLA IVVŠEOBECNÉ USTANOVENIAČlánok 171. Členské štáty zabezpečia, aby sa kontroly vykonávali takým spôsobom, aby omeškania v dodávkach produktov boli minimálne a aby kontroly nemali za následok prekážky v obchodovaní, ktoré nie sú nutné.2. Členské štáty zabezpečia, aby sa na pracovníkov zodpovedných za kontrolu vzťahovala povinnosť mlčanlivosti.Článok 181. Ak sa z produktov odoberajú vzorky na účel analýzy, prijmú členské štáty ustanovenia potrebné:- na zabezpečenie toho, aby tí, ktorí podliehajú kontrole, mali právo sa odvolať,- na zabezpečenie toho, aby sa zachovali úradne zapečatené referenčné vzorky.2. Členské štáty vypracujú zoznam laboratórií zodpovedných za vykonanie analýz; zabezpečia, aby sa kontrolami poverovali laboratóriá podľa ich spôsobilostí.3. Členské štáty zabezpečia, aby sa odber vzorky a analýza vykonávali v súlade s pravidlami spoločenstva.Ak však chýbajú pravidlá a metódy spoločenstva, členské štáty podniknú potrebné kroky, aby sa presvedčili, že kontroly sa vykonali:- v súlade s normami uznávanými medzinárodnými orgánmi,- ak chýbajú také normy, tak v súlade s vedecky uznávanými vnútroštátnymi predpismi, ktoré sú v súlade so všeobecnými zásadami zmluvy.4. Podrobné pravidlá pre uplatňovanie tohto článku sa prijmú v súlade s postupom ustanoveným v článku 23.Článok 19Každý členský štát prijme opatrenia požadované na zabezpečenie toho, aby sa plne uplatňovali všetky ustanovenia tejto smernice. Pre prípad nesúladu s uvedenými opatreniami sa musia stanoviť pokuty. Také pokuty musia byť účinné, musia zodpovedať svojmu účelu a musia mať primerane odstrašujúci účinok.Článok 20Touto smernicou nebudú dotknuté práva na odvolanie proti rozhodnutiam kompetentných orgánov existujúce podľa platných zákonov.Rozhodnutia prijaté kompetentným orgánom v prípadoch, keď sa zistilo porušenie, a dôvody takých rozhodnutí sa musia oznámiť podnikateľovi, na ktorého sa také rozhodnutia vzťahujú, alebo jeho zástupcovi.Ak dotyčný podnikateľ alebo jeho zástupca o to požiada, uvedené rozhodnutia a zdôvodnenia sa mu musia oznámiť písomne s podrobnými údajmi o práve na odvolanie, ktoré má k ispozícii podľa zákonov platných v členskom štáte vykonávajúcom kontroly a platných postupov a časových lehôt.Článok 21Rok po nadobudnutí účinnosti tejto smernice každý členský štát oznámi Komisii:- kompetentný orgán alebo orgány, ich regionálnu pôsobnosť a ich rozsah kompetencie,- laboratórium alebo laboratóriá uvedené v článku 18 (2),- ak je to vhodné, zoznam vstupných miest uvedených v článku 6.Táto informácia sa spolu s následnými zmenami a doplneniami uverejní v sérii "C"Úradného vestníka Európskych spoločenstiev.Článok 221. Členské štáty vypracujú najneskôr do 1. októbra 1998 vnútroštátne programy ustanovujúce opatrenia, ktoré sa majú prijať na dosiahnutie cieľa tejto smernice.Tieto programy musia vziať do úvahy osobitnú situáciu v každom členskom štáte a upresniť druh a intenzitu kontrol, ktoré sa musia vykonávať pravidelne.2. Do 1. apríla každého roka a po prvýkrát do 1. apríla 2000 členské štáty zašlú Komisii všetky dôležité informácie týkajúce sa uskutočňovania programov uvedených v odseku 1 počas predchádzajúceho roka, pričom bližšie uvedú:- kritériá používané pri vypracovaní programov,- počet a druh vykonaných kontrol,- výsledky kontrol, najmä počet a druh zistených porušení,- prijaté kroky tam, kde sa zistili porušenia.3. V súlade s postupom ustanoveným v článku 23 do 1. októbra a po prvýkrát do 1. októbra 2000 Komisia predloží na prijatie celkovú súhrnnú správu o výsledkoch kontrol vykonaných na úrovni spoločenstva spolu s návrhom na odporúčanie týkajúcim sa koordinovaného programu kontrol na nasledujúci rok.Koordinovaný program musí uvádzať najmä kritériá priorít, ktoré sa musia dodržiavať pri jeho uskutočňovaní.Informácie ustanovené v odseku 2 musia obsahovať osobitnú časť, ktorá sa bude špecificky vzťahovať na realizáciu koordinovaného programu.Článok 231. Komisii bude pomáhať Stály výbor pre krmivá zostavený podľa rozhodnutia 70/372/EHS [13], ďalej len výbor.2. Zástupca Komisie predloží výboru návrh opatrení, ktoré sa majú prijať. Výbor poskytne svoje stanovisko k návrhu v rámci časového limitu, ktorý môže stanoviť predseda podľa naliehavosti záležitosti. V prípade rozhodnutí o návrhu z Komisie, ktoré má Rada prijať, sa stanovisko poskytne podľa väčšiny hlasov ustanovenej v článku 148 (2) zmluvy. Hlasy zástupcov členských štátov v rámci výboru sa vážia spôsobom uvedeným v danom článku. Predseda nehlasuje.3. a) Komisia prijme predpokladané opatrenia, ak sú v súlade so stanoviskom výboru.b) Ak predpokladané opatrenia nie sú v súlade so stanoviskom výboru alebo ak sa neposkytlo žiadne stanovisko, Komisia bezodkladne predloží Rade návrh týkajúci sa opatrení, ktoré sa majú prijať. Rada rozhoduje na základe kvalifikovanej väčšiny.Ak do uplynutia lehoty troch mesiacov od dátumu podania žiadosti Rade o súhlas Rada nekonala, Komisia prijme navrhované opatrenia okrem tých, v ktorých Rada rozhodla proti uvedeným opatreniam jednoduchou väčšinou.Článok 241. Členské štáty prijmú zákony, nariadenia a administratívne opatrenia potrebné na dosiahnutie súladu s touto smernicou najneskôr do 30. apríla 1998. Bezodkladne o tom budú informovať Komisiu.Keď členské štáty prijmú uvedené opatrenia, budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty.2. Členské štáty okamžite oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou.Článok 25Táto smernica nadobúda účinnosť v deň nasledujúci po jej uverejnení v Úradnom vestníku Európskych spoločenstiev.Článok 26Táto smernica je adresovaná členským štátom.V Luxemburgu 25. októbra 1995Za RadupredsedaL. Atienza[1] Ú. v. ES C 313, 19.11.1993, s. 10.[2] Ú. v. ES C 128, 9.5.1994, s. 97.[3] Ú. v. ES C 127, 7.5.1994, s. 10.[4] Ú. v. ES L 373, 31.12.1990, s. 1. Smernica naposledy zmenená a doplnená nariadením (EHS) č. 1601/92 (Ú. v. ES L 173, 27.6.1992, s. 13).[5] Ú. v. ES L 62, 15.3.1993, s. 49. Smernica naposledy zmenená a doplnená rozhodnutím Komisie 94/723/ES (Ú. v. ES L 288, 9.11.1994, s. 48).[6] Ú. v. ES L 170, 3.8.1970, s. 2. Smernica naposledy zmenená a doplnená nariadením (EHS) č. 3768/85 (Ú. v. ES L 362, 31.12.1985, s. 8).[7] Ú. v. ES L 270, 14.12.1970, s. 49. Smernica naposledy zmenená a doplnená rozhodnutím Komisie 94/77/ES (Ú. v. ES L 350, 31.12.1994, s. 113).[8] Ú. v. ES L 38, 11.2.1974, s. 31. Smernica naposledy zmenená a doplnená rozhodnutím Komisie 94/16/ES (Ú. v. ES L 104, 23.4.1994, s. 32).[9] Ú. v. ES L 32, 3.2.1977, s. 1. Smernica naposledy zmenená a doplnená smernicou 90/654/EHS (Ú. v. ES L 353, 17.12.1990, s. 48).[10] Ú. v. ES L 86, 6.4.1979, s. 30. Smernica naposledy zmenená a doplnená smernicou 93/74/EHS (Ú. v. ES L 237, 22.9.1993, s. 23).[11] Ú. v. ES L 213, 21.7.1982, s. 8. Smernica naposledy zmenená a doplnená smernicou 93/74/EHS (Ú. v. ES L 237, 22.9.1993, s. 23).[12] Ú. v. ES L 237, 22.9.1993, s. 23.[13] Ú. v. ES L 170, 3.8.1970, s. 1.--------------------------------------------------


title: Smernica Európskeho parlamentu a Rady 2009/79/ES z  13. júla 2009 o držadlách pre spolucestujúcich na dvojkolesových motorových vozidlách (kodifikované znenie) (Text s významom pre EHP)

text:
               1.8.2009

               SK

               Úradný vestník Európskej únie

               L 201/29

      SMERNICA EURÓPSKEHO PARLAMENTU A RADY 2009/79/ES
   z 13. júla 2009
   o držadlách pre spolucestujúcich na dvojkolesových motorových vozidlách
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 93/32/EHS zo 14. júna 1993 o držadlách pre spolucestujúcich na dvojkolesových motorových vozidlách (3) bola podstatným spôsobom zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Smernica 93/32/EHS je jednou zo samostatných smerníc postupu ES typového schválenia ustanoveného smernicou Rady 92/61/EHS z 30. júna 1992 o typovom schválení dvoj- alebo trojkolesových motorových vozidiel, ktorá bola nahradená smernicou Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel (5), a ustanovuje technické požiadavky na dizajn a konštrukciu dvojkolesových motorových vozidiel týkajúce sa ich držadiel pre spolucestujúcich. Tieto technické predpisy súvisia s aproximáciou právnych predpisov členských štátov, aby sa umožnilo uplatňovanie systému ES typového schválenia, ktoré bolo ustanovené smernicou 2002/24/ES, na každý typ vozidla. Z toho dôvodu ustanovenia smernice 2002/24/ES týkajúce sa systémov vozidla, komponentov a samostatných technických jednotiek platia pre túto smernicu.

               (3)

               Keďže cieľ tejto smernice, a to udelenie ES typového schválenia komponentu z hľadiska držadiel pre spolucestujúcich pre typ dvojkolesového motorového vozidla, nie je možné uspokojivo dosiahnuť na úrovni členských štátov, ale z dôvodu rozsahu a dôsledkov plánovanej činnosti ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.

               (4)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, uvedených v prílohe II časti B,

         PRIJALI TÚTO SMERNICU:
   Článok 1
   Táto smernica sa uplatňuje na držadlá pre spolucestujúcich všetkých typov dvojkolesových motorových vozidiel uvedených v článku 1 smernice 2002/24/ES.
   Článok 2
   Postup udelenia ES typového schválenia komponentu z hľadiska držadiel pre spolucestujúcich pre typ dvojkolesového motorového vozidla a podmienky voľného pohybu takýchto vozidiel sú stanovené v kapitolách II a III smernice 2002/24/ES.
   Článok 3
   Zmeny a doplnenia potrebné na prispôsobenie požiadaviek prílohy I technickému pokroku sa prijmú v súlade s postupom uvedeným v článku 18 ods. 2 smernice 2002/24/ES.
   Článok 4
   1.   Členské štáty nesmú z dôvodov týkajúcich sa držadiel pre spolucestujúcich:

               —

               odmietnuť udeliť typu dvojkolesového vozidla ani typu držadla pre spolucestujúceho ES typové schválenie,

               —

               zakázať registráciu, predaj ani uvedenie do prevádzky dvojkolesových motorových vozidiel, ani predaj, ani uvedenie do prevádzky držadiel pre spolucestujúcich,

         ak držadlá pre spolucestujúcich spĺňajú požiadavky tejto smernice.
   2.   Členské štáty odmietnu udeliť ES typové schválenie akémukoľvek typu dvojkolesového motorového vozidla z dôvodov týkajúcich sa držadiel pre spolucestujúcich alebo akémukoľvek typu držadiel pre spolucestujúcich, ak nie sú splnené požiadavky tejto smernice.
   3.   Členské štáty oznámia Komisii znenia hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 5
   Smernica 93/32/EHS, zmenená a doplnená smernicou uvedenou v prílohe II časti A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc uvedených v prílohe II časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe III.
   Článok 6
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Uplatňuje sa od 1. januára 2010.
   Článok 7
   Táto smernica je určená členským štátom.

      V Bruseli 13. júla 2009

            Za Európsky parlament

            predseda

         H.-G. PÖTTERING

            Za Radu

            predseda

         E. ERLANDSSON

      (1)  Ú. v. EÚ C 234, 30.9.2003, s. 19.

      (2)  Stanovisko Európskeho parlamentu z 25. septembra 2007 (Ú. v. EÚ C 219 E, 28.8.2008, s. 65) a rozhodnutie Rady zo 7. júla 2009.

      (3)  Ú. v. ES L 188, 29.7.1993, s. 28.

      (4)  Pozri prílohu II časť A.

      (5)  Ú. v. ES L 124, 9.5.2002, s. 1.

      PRÍLOHA I
      1.   VŠEOBECNÉ POŽIADAVKY

      Ak je možná preprava spolucestujúceho, musí byť vozidlo vybavené držadlovým systémom pre spolucestujúceho, ktorý musí byť vo forme popruhu alebo rukoväte alebo rukovätí.
      1.1.   Popruh

      Popruh sa musí na sedadlo alebo na iné časti spojené s rámom namontovať tak, aby ho mohol cestujúci ľahko použiť. Popruh a jeho pripevnenie musia byť konštruované tak, aby bez pretrhnutia odolali vertikálnej ťažnej sile 2 000 N pôsobiacej staticky na stred povrchu popruhu pri maximálnom tlaku 2 Mpa.
      1.2.   Rukoväť

      Ak sa používa rukoväť, musí byť v blízkosti sedadla a musí byť symetrická k strednej pozdĺžnej rovine vozidla.
      Táto rukoväť musí byť konštruovaná tak, aby bola schopná bez vytrhnutia odolať vertikálnej ťažnej sile 2 000 N, pôsobiacej staticky na stred povrchu rukoväte pri maximálnom tlaku 2 MPa.
      Ak sa použijú dve rukoväte, musia sa namontovať symetricky každá na jednu stranu.
      Tieto rukoväte musia byť konštruované tak, aby každá z nich bola schopná bez vytrhnutia odolať vertikálnej ťažnej sile 1 000 N, pôsobiacej staticky na stred povrchu rukoväte pri maximálnom tlaku 1 MPa.

         Dodatok 1

            Informačný dokument vzhľadom na držadlá pre spolucestujúcich pre typ dvojkolesového motorového vozidla

         (priloží sa k žiadosti o ES typové schválenie komponentu, ak sa predkladá oddelene od žiadosti o ES typové schválenie vozidla)
         Poradové číslo (pridelené žiadateľom): …
         Žiadosť o ES typové schválenie komponentu vzhľadom na držadlá pre spolucestujúcich pre typ dvojkolesového motorového vozidla musí obsahovať informácie stanovené v nasledujúcich bodoch prílohy II k smernici 2002/24/ES:

                     —

                     časť 1 oddiel A body:

                                 —

                                 0.1,

                                 —

                                 0.2,

                                 —

                                 0.4 až 0.6,

                     —

                     časť 1 oddiel B body:

                                 —

                                 1.4 až 1.4.2.

         Dodatok 2
         Názov orgánu

            Osvedčenie o ES typovom schválení komponentu vzhľadom na zadržiavacie zariadenie pre typ dvojkolesového motorového vozidla

         VZOR
         Protokol č. … technickej služby … dátum …
         ES typové schválenie komponentu č.: … Rozšírenie č.: …

                     1.

                     Obchodná značka alebo názov vozidla: …

                     2.

                     Typ vozidla: …

                     3.

                     Meno a adresa výrobcu: …
                     …

                     4.

                     Meno a adresa zástupcu výrobcu (ak je): …
                     …

                     5.

                     Dátum predvedenia vozidla na skúšku: …

                     6.

                     ES typové schválenie komponentu udelené/zamietnuté (1)

                     7.

                     Miesto: …

                     8.

                     Dátum: …

                     9.

                     Podpis: …

            (1)  Nehodiace sa prečiarknuť.

      PRÍLOHA II
      ČASŤ A

         Zrušená smernica v znení neskorších zmien a doplnení

      (v zmysle článku 5)

                  Smernica Rady 93/32/EHS

                  (Ú. v. ES L 188, 29.7.1993, s. 28).

                  Smernica Komisie 1999/24/ES

                  (Ú. v. ES L 104, 21.4.1999, s. 16).

            ČASŤ B

         Lehoty na transpozíciu do vnútroštátneho práva a uplatňovanie

      (v zmysle článku 5)

                  Smernica

                  Lehota na transpozíciu

                  Dátum uplatňovania

                  93/32/EHS

                  14. december 1994

                  14. jún 1995 (1)

                  1999/24/ES

                  31. december 1999

                  1. január 2000 (2)

         (1)  V súlade s článkom 4 ods. 1 tretím pododsekom smernice 93/32/EHS:

         „Od dátumu uvedeného v prvom pododseku nesmú členské štáty, z dôvodov týkajúcich sa držadiel pre spolucestujúcich, zakázať prvýkrát uviesť do prevádzky vozidlá, ktoré sú v súlade s touto smernicou.“

      Uvedený dátum je 14. december 1994; pozri článok 4 ods. 1 prvý pododsek smernice 93/32/EHS.

         (2)  V súlade s článkom 2 smernice 1999/24/ES:

         „1.   S účinnosťou od 1. januára 2000 nesmú členské štáty z dôvodov týkajúcich sa držadiel pre spolucestujúcich:

                     —

                     odmietnuť udeliť typu dvojkolesového vozidla ani typu držadla pre spolucestujúceho ES typové schválenie,

                     —

                     zakázať registráciu, predaj ani uvedenie do prevádzky dvojkolesových motorových vozidiel, ani predaj, ani uvedenie do prevádzky držadiel pre spolucestujúcich,

               ak držadlá pre spolucestujúcich spĺňajú požiadavky smernice Rady 93/32/EHS, zmenenej a doplnenej touto smernicou.
         2.   S účinnosťou od 1. júla 2000 členské štáty odmietnu udeliť ES typové schválenie akémukoľvek typu dvojkolesového motorového vozidla z dôvodov týkajúcich sa držadiel pre spolucestujúcich alebo akémukoľvek typu držadiel pre spolucestujúcich, ak nie sú splnené požiadavky smernice 93/32/EHS, zmenenej a doplnenej touto smernicou.“

      PRÍLOHA III

         Tabuľka zhody

                  Smernica 93/32/EHS

                  Smernica 1999/24/ES

                  Táto smernica

                  články 1, 2 a 3

                  články 1, 2 a 3

                  článok 4 ods. 1

                  —

                  článok 2 ods. 1

                  článok 4 ods. 1

                  článok 2 ods. 2

                  článok 4 ods. 2

                  článok 4 ods. 2

                  článok 4 ods. 3

                  —

                  článok 5

                  —

                  článok 6

                  článok 5

                  článok 7

                  príloha

                  príloha I

                  dodatok 1

                  dodatok 1

                  dodatok 2

                  dodatok 2

                  —

                  príloha II

                  —

                  príloha III